burgasdotpro/wikipedia huggingface dataset:
Istrorumunčina

Istrorumunčina je románsky jazyk, patriaci do balkánskorománskej a rumunskej jazykovej podskupiny, ktorým sa momentálne hovorí v pár dedinách a samotách na polostrove Istria v Chorvátsku.
Rozšírenie.
Ešte v 19. stor. sa hovorilo týmto jazykom od vrchu "Ćićarija" (starovekého "Mons Carusadius") až do Terstu. Hovoriaci boli nazývaní "Vlasi", ale aj "Rumeni", "Rumeri", "Rumunjevi", "Rumini", "Čiribiru" (tento názov používajú Taliani).
Dnes sa delia na dve malé skupiny:
Pred druhou svetovou vojnou sa ich mnoho vysťahovalo, najmä do USA, Argentíny, Švédska, Kanady a Nemecka. Počtom asi 500 hovoriacich sa radia medzi vymierajúce jazyky, Istrorumuni sú nazývaní „najmenšou jazykovou skupinou v Európe“ a sú zaradení v UNESCO "Red book of endagered languages" (červenej knihe ohrozených jazykov). Obývajúc len asi 8 samôt a 2 spomenutia hodné dediny (vyššie spomenuté Žejane a Šušnjevica) nepovažuje ich Chorvátska vláda za dostatočne významných na založenie vlastného školstva a kultúrnych inštitúcií. Niekoľko stoviek hovoriacich, zachovávajúc si svoj materinský jazyk žije v New Yorku.
Literatúra.
Jazyk má síce kodifikovanú spisovnú podobu, no nijaké väčšie literárne diela v ňom nevznikli. Každopádne však Andrea Glavina, Istrorumunka, vzdelaná v Rumunsku, napísala roku 1905 "Calendaru lu Rumeri din Istrie" („kalendár istrijských Rumunov“), v ktorom bolo napísaných mnoho príbehov jednoduchého ľudu – Rumunov z Istrie. Roku 1998 zostavil zbierku Istrorumunských ľudových piesní a príbehov A. Kovačec. 
Keď sa Andrea Glavina stala starostkou Valdarsy a založila tam roku 1922 školu s vyučovacím jazykom Rumunčinou, napísala po Rumunsky nasledujúci „"Imnul Istro-Romanilor"“:
Trojačka (prírodná rezervácia)

Trojačka je prírodná rezervácia ev. č. 449 v Česku, južne od obce Hodslavice v okrese Nový Jičín. Oblasť spravuje AOPK ČR Správa CHKO Beskydy.
Ochrana.
Predmetom ochrany je komplex listnatých zmiešaných porastov s fragmentmi prírodných sutinových lesov vo veku okolo 170 rokov na severných svahoch Veřovických vrchov s výskytom vzácnych a ohrozených druhov rastlín a živočíchov, najmä kriticky ohrozená papraď jazyk jelení "(Phyllitis scolopendrion)". Neoddeliteľnou súčasťou poslania rezervácie je tiež ochrana prirodzených procesov v lesnom prostredí.
Bartošovický luh

Bartošovický luh je prírodná rezervácia ev. č. 2237 neďaleko obce Bartošovice v okrese Nový Jičín. Oblasť spravuje AOPK ČR Správa CHKO Poodří. Dôvodom ochrany je územie sústredených prírodných hodnôt so zastúpením ekosystémov typických a významných pre Pooderský bioregión.
Súčasťou rezervácie je prirodzene meandrujúci tok rieky Odry, vodná plocha Horného Bartošovického rybníka s priľahlými trstinami, lesné porasty (podmáčané - lužné i mezofilné), aluviálne lúky so skupinkami rozptýlenej zelene a extenzívne obhospodarovaný sad. Tieto rozmanité ekosystémy tvoria funkčne prepojený celok, ktorý je ovplyvňovaný prirodzeným záplavovými režimom rieky Odry a tvorí životné prostredie pre mnoho druhov osobitne chránených rastlín a živočíchov.
Flóra.
Z drevín sú hojne zastúpené hrab obyčajný, dub letný, lipa malolistá, lieska obyčajná a tiež ovocné stromy (v sade i voľne stojace). Veľké plochy sú porastené trstinou. Najcennejšie rastlinné druhy v rezervácii sa radia medzi vodné a vlhkomilné rastliny. Horný Bartošovický rybník a priľahlé bažinaté porasty hostia perutník močiarny "(Hottonia palustris)", šípovku vodnú "(Sagittaria sagittifolia L.)", kosatec žltý "(Iris pseudacorus)", vodnú papraď salvíniu plávajúcu "(Salvinia natans)" alebo mäsožravú rastlinu bublinatku obyčajnú "(Utricularia vulgaris)".
Fauna.
V Bartošovickom luhu panujú dobré podmienky pre život a rozmnožovanie obojživelníkov. Nachádzajú sa tu všetky tri druhy tzv. Hnedých skokanov (skokan hnedý, skokan štíhly a skokan ostropyský) a tiež početné populácie skokana zeleného a skokana rapotavého. Ďalej je možné menovať ropuchu bradavičnatú, ropuchu zelenú, rosničku zelenú a mloka bodkovaného. Z plazov je tu hojná užovka obojková.
Na území rezervácie hniezdi množstvo vtákov. K poznaniu ich druhového a početného zastúpenia veľkou mierou prispieva ornitologická akcia Acrocephalus, ktorá prebieha každoročne v letných mesiacoch priamo na území rezervácie. K typickým druhom patrí trsteniarik škriekavý (veľký), trsteniarik spevavý, kúdeľníčka lužná alebo strnádka trsťová. Na rybníku je možno pozorovať niekoľko druhov husotvarých vtákov - labuť veľká, hus divá, kačica chrapačka, kačica chripľavka, hrdzavka potápavá, kačica lyžičiarka, chochlačka sivá a chochlačka vrkočatá. V rákosinách sa pohybuje sliepočka vodná, chriašteľ vodný, chriašť bodkovaný, bučiak veľký, bučiačik močiarny alebo volavka popolavá. Z ostatných vodných vtákov sa tu pravidelne zdržiava lyska čierna, potápka chochlatá, potápka malá alebo kormorán veľký. Rozľahlé tŕstie v rezervácii je hniezdiskom kane močiarnej, z ďalších dravcov sa objavuje napríklad včelár lesný alebo orol krikľavý.
Chránená krajinná oblasť Poodří

Chránená krajinná oblasť Poodří, skrátene CHKO Poodří, bola založená 27. marca 1991. Jej rozloha je 81,5km2. Bola zriadená z dôvodu ochrany zachovaného riečneho toku so slepými ramenami, druhovo bohatých rybníkov, lužných lesov a nivných lúk. Správa CHKO Poodří sídli v Studénke. Samotné CHKO Poodří sa nachádza v Moravsko-sliezskom kraji a zasahuje na územie okresov Nový Jičín a Ostrava.
Geomorfológia.
Oblasť sa rozprestiera pozdĺž toku rieky Odry, medzi obcami Jeseník nad Odrou a Ostrava. Vzhľadom k jej údolnej polohe v nej nie sú veľké výškové rozdiely. Najnižší bod CHKO Poodří je v Polanskom lese - 214,1 m.n.m., A najvyšší bod západne od Kunína - 293,5 m.n.m.
Klimatické pomery.
CHKO Poodří sa nachádza v mierne teplej oblasti. Priemerná ročná teplota sa tu pohybuje v rozmedzí asi 7-8,5° C. Za rok tu spadne v priemere okolo 700 mm zrážok. Za rok tu spadne okolo 1 m snehu.
Rastlinstvo.
V oblasti sa vyskytuje množstvo ako vodných, tak aj lúčnych a lesných rastlín. Pri rybníkoch sa nachádzajú porasty ostrice a tŕstia. Priamo v rybníkoch rastú vzácne vodné rastliny kotvica plávajúca, salvínia plávajúca a vodné mäsožravé rastliny bublinatky. Pri slepých riečnych ramenách sa vyskytuje napríklad ohrozený perutník močiarny a kvitne tu leknica žltá. Pre CHKO sú typické tiež periodicky zaplavované aluviálne lúky s charakteristickými spoločenstvami. Lesy zaberajú asi 10% územia CHKO Poodří. Sú tvorené prevažne drevinami ako hrab obyčajný, dub letný, lipa malolistá alebo jaseň štíhly. V bylinnom poschodí lesov rastie napríklad snežienka jarná, veternica hájna, blyskáč cibuľkatý, cesnak medvedí.
Živočíšstvo.
V rybníkoch, v rieke Odre aj v tôňach žije mnoho druhov vodných mäkkýšov, napríklad ohrozené korýtko riečne alebo kotúľka štíhla. Poodrie hosťuje tiež dva ohrozené druhy kôrovcov - raka riečneho a žiabronôžku "(Eubranchipus grubii)". Bohatá je aj hmyzia fauna, nachádzajú sa tu mnohé lokálnejšie druhy ako modráčik bahniskový, ohniváčik veľký, roháč obyčajný, pižmovec hnedý alebo koník žltopásy.
V rieke Odre žijú ohrozené druhy rýb ploska pásavá alebo čerebľa pestrá, v tôňach potom čík európsky.
Žije tu tiež veľa druhov obojživelníkov, z hľadiska ochrany prírody k najvýznamnejším patrí mlok veľký, hrabavka škvrnitá a skokan ostropyský.
Oblasť je so svojimi rybníkmi a mokraďami obľúbeným útočiskom vodných vtákov, hniezdia tu napríklad volavka popolavá, kormorán veľký, potápka červenokrká, hrdzavka potápavá, potápač veľký, kačica chripľavka, hus veľká, bučiak veľký, chrapkáč poľný alebo kaňa močiarna. Je možné tu vidieť mnoho ďalších vzácnych druhov vtákov, ktorí tu síce nehniezdia, ale nejakú časť roka tu bývajú.
Z chránených druhov cicavcov sa tu vyskytuje napríklad bobor európsky a vydra riečna. Na území CHKO bolo zaznamenaných 16 druhov netopierov, čo je 76 % netopierej fauny ČR.
Pumped Up Kicks

„Pumped Up Kicks“ je skladba americkej indie popovej skupiny Foster the People. Vydaná bola ako debutový singel skupiny v septembri 2010 a bola zahrnutá do EP "Foster the People" a aj do ich debutového albumu "Torches". Skladba sa stala pre skupinu prelomovým hitom a je jednou z najpopulárnejších skladieb roku 2011. Napísal ju frontman Mark Foster, keď pracoval ako tvorca komerčných džinglov. V skladbe je kontrast medzi pozitívnou hudobnou kompozíciou a textom opisujúcim vražedné myšlienky problémovej mládeže. Koncom roku 2011 získala skladba nomináciu na cenu Grammy v kategórii Best Pop Duo/Group Performance.
Kvalifikácia na Majstrovstvá sveta IIHF v inline hokeji 2015

Kvalifikácia na Majstrovstvá sveta IIHF v inline hokeji 2015 bola kvalifikácia na Majstrovstvá sveta 2015 I. divízie v inline hokeji mužov, ktoré sa konali vo Fínsku. Kvalifikáciu organizovala Medzinárodná hokejová federácia (IIHF) a konala sa od 4. júna21. novembra 2014 v Sofii, v Bulharsku a v Buenos Aires, v Argentíne, za účasti 7 tímov rozdelených do 2 geografických zón. Na finálový turnaj postúpili z oboch zón iba víťazné družstvá. Nováčikom kvalifikácie bolo družstvo .
Zápasy sa hrali na sofijskom zimnom štadióne Zimen dvorec na sporta Sofia s kapacitou 4 600 divákov a v buenosaireskej aréne Peru Beach Hockey Arena.
Muži v čiernom (rozlišovacia stránka)

Muži v čiernom môže byť:
Men in Black

Men in Black alebo men in black môže byť:
Príkopova ulica

Príkopova ulica je ulica v Bratislave, v mestskej časti Nové Mesto. 
Ulica vznikla okolo roku 1931, pričom mala názvy Fügnerova, Nerudova, Viktoria a Rovniankova.
Apoštolská administratúra

Apoštolská administratúra označuje v kánonickom práve rímskokatolíckej cirkvi určitú časť cirkvi, ktorá doteraz nebola vymenovaná ako diecéza; jej ordinárom je preto apoštolský administrátor.
Definícia podľa Kódexu kánonického práva.
Apoštolskú administratúru definuje kánon 371 § 2 Kódexu kánonického práva nasledujúcim spôsobom:
Apoštolské administratúry sú zvyčajne zriaďované v krajinách, kde je len malý počet veriacich, alebo ktoré sú z nejakého dôvodu problematické, napr. kvôli politickému prenasledovaniu cirkvi. Zriaďujú sa aj v prípade zmien štátnych hraníc, keď nová hranica nerešpektuje hranice diecéz. Takto bola v roku 1922 zriadená aj Trnavská apoštolská administratúra na území Ostrihomskej arcidiecézy, keď jej väčšia časť sa stala súčasťou ČSR a samotné sídlo Ostrihom súčasťou Maďarska.
Existujúce apoštolské administratúry.
V súčasnosti (november 2022) existujú nasledujúce apoštolské administratúry:
Apoštolský administrátor

Apoštolský administrátor je prelát (môže to byť kňaz alebo biskup) ustanovený pápežom, aby ako ordinár vykonával správu nad apoštolskou administratúrou, nad diecézou, ktorá nemá biskupa, alebo (výnimočne) nad diecézou, ktorej biskup nemôže spravovanie vykonávať (napr. zo zdravotných dôvodov).
Stály apoštolský administrátor.
Stály apoštolský administrátor je správcom zriadenej apoštolskej administratúry. Kanonické právo ho stavia na úroveň diecéznemu biskupovi.
Apoštolský administrátor "sede vacante".
Štandardným postupom v prípade smrti, alebo rezignácie biskupa je voľba administrátora diecézy kolégiom konzultorov, v mimoriadnych prípadoch však správcu diecézy vymenuje priamo pápež. V rokoch 19771987, keďže nedošlo k dohode medzi komunistickou ČSSR a Svätou stolicou, nebol Július Gábriš menovaný za arcibiskupa novozriadenej trnavskej arcidiecézy, ale až do svojej smrti ju spravoval ako apoštolský administrátor. V roku 2012, pri odvolaní trnavského arcibiskupa Róberta Bezáka, bol zároveň menovaný za apoštolského administrátora vtedajší svätiaci biskup Ján Orosch.
Apoštolský administrátor "sede plena".
Apoštolský administrátor "sede plena" je menovaný za správcu diecézy v čase, keď diecézny biskup nemôže vykonávať správu diecézy zo závažného, ale z povahy veci dočasného dôvodu (napr. dlhodobej choroby alebo z podozrenia spáchania trestného činu).
Zoznam chránených území v okrese Opava

Toto je zoznam chránených území v okrese Opava aktuálny k júlu roku 2020, v ktorom sú uvedené chránené územia v oblasti okresu Opava.
Ofelestes

Ofelestes alebo Ofelestés ("Ofelestes"/iný prepis "Ofelestés") môže byť v gréckej mytológii:
Irish Recorded Music Association

Irish Recorded Music Association (IRMA) je írska asociácia hudobného priemyslu. Je to nezisková organizácia, ktorá spravuje hudobný priemysel v Írsku.
Michael Bellisario

Michael Angelo Bellisario (* 7. apríl 1980, Los Angeles, USA) je americký herec, syn scenáristu a producenta Donalda Paula Bellisaria. 
Bellisaro hral väčšinou časti v sériách produkovaných jeho otcom. Hral práporčíka Michaela „Mikey“ Robertsa v televíznom seriáli JAG a tiež sa objavil v príbehu prvej časti NCIS sezóny 3 ako Charles „Chip“ Sterling. Taktiež sa objavil v štyroch epizódach seriálu Quantum Leap. Michael je starší brat herečky Troian Bellisariovej
Čechovova zbraň

Čechovova zbraň () alebo Čechovova puška () je dramatický princíp podľa ktorého prvok uvedený na začiatku deja (napr. výrazná rekvizita, monológ) musí nabrať význam neskôr, inak nemá byť vôbec obsiahnutý. Účelom je zabrániť rozptyľovaniu čitateľa (resp. diváka, poslucháča a pod.). Uviedol ho ruský spisovateľ Anton Pavlovič Čechov.
Princíp.
Čechov prirovnal tento princíp k práci sochára odstraňujúceho z mramora všetko, čo nie je samotnou sochou. Ilustroval ho nasledovne:
V Čechovovom liste Aleksandrovi Semenovičovi Lazarevovi, ktorý vystupoval pod pseudonymom A. S. Gruzinskij, z 1. novembra 1889 bol princíp uvedený nasledovne:
Použitie.
Medzi najznámejšie uplatnenia tohto princípu patrí Čechovova divadelná hra "Ujo Váňa" () v ktorej je z revolvera, ktorý sa objavuje na scéne už v prvom dejstve ako zdanlivo nepodstatná rekvizita, vystrelené v treťom dejstve – Alexandra Serebrjakova sa neúspešne pokúša zastreliť jeho švagor Ivan Petrovič Vojnický (prezývaný „ujo Váňa“). V štvrtom dejstve Vojnický uvažuje nad samovraždou užitím nadmernej dávky morfínu, ale lekár Michail Ľvovič Astrov ho presviedča aby sa radšej zastrelil v lese, lebo chýbajúci morfín by mohol vzbudiť podozrenie na Astrova. Vojnický napokon samovraždu nespácha.
Sugar (singel System of a Down)

„Sugar“ je skladba arménsko-americkej rockovej skupiny System of a Down. Bola vydaná ako singel a EP v máji 1998 a tiež sa objavila na ich debutovom albume "System of a Down" z roku 1998. Skladba je dodnes hraná na väčšine koncertov skupiny, pričom väčšina ich koncertov končí touto skladbou.
Hudobné video.
Hudobné video k skladbe „Sugar“ zobrazuje skupinu hrajúcu na pódiu s vlajkou Spojených štátov na pozadí, a zábermi verejného násilia, popráv počas holokaustu, armády, nukleárnych testov Upshot-Knothole Grable a zábermi s nemeckého filmu "Metropolis".
Video začína hovoreným slovom reportéra z filmu "Sieť":
"Good evening, I'm Eric Alost [America Lost]. NATO forces bomb Serbia and Kosovo. An unidentified man is being held for questioning by the FBI for suspected links to last month's biological virus deaths. In local news, a dog named Hero takes the grand prize at the annual- I wish I could tell you more pertinent news, but we're in a rating system here, and the key factor is 'sensationalism'. They've got you running in circles, 9 to 5, *static, then TV image resets* and 5 to 9... you're mine! I tell you what they want you to know, and you consider it the truth. Nobody is opening their eyes! Our global economy is depleting the world of our lives and natural resources! AND ARE YOU HAPPY?! COME ON! I WORK FOR THE SYSTEM!"
Zoznam skladieb.
Všetky skladby nahrané naživo boli nahrané dňa 19. januára 1999 v Irving Plaza vin New York City, NY.
NHL 1980/1981

Sezóna 1980/1981 bola 64. sezóna NHL. Najviac bodov v základnej časti získal New York Islanders, ktorý obhájil aj víťazstvo v Stanley Cupe. Novým tímom v súťaži sa stali Calgary Flames, ktorí v rokoch 1972 – 1980 pôsobili v NHL ako Atlanta Flames.
Základná časť.
V základnej časti sa stretol a divízie každý s každým štyrikrát bez ohľadu na zaradenie do konferencie a divízie.
Konferencia Princa z Walesu.
Víťazom konferencie sa stal Montreal Canadiens.
Campbellová konferencia.
Víťazom konferencie sa stala New York Islanders.
Peter Šťastný medzi najlepšími.
Česko-slovenský a slovenský hokejista Peter Šťastný sa stal vo svojej prvej sezóne v NHL po emigrácii z ČSSR s 39 gólmi a 70 asistenciami šiestym najproduktívnejším a zároveň aj šiestym najlepšie asistujúcim hráčom základnej časti.
Play-off.
Do play-off rovnako ako v predchádzajúcej sezóne postúpilo šestnásť najlepších tímov podľa bodového zisku bez ohľadu na umiestenie v divízii. Vo finále zvíťazil New York Islanders nad Minnestou North Stars pomerom na zápasy.
Ofelestes (Paionia)

Ofelestes alebo Ofelestés ("Ofelestes"/iný prepis "Ofelestés") je v gréckej mytológii paionský bojovník bojujúci pod velením Asteropaia v trójskej vojne. 
Ofelestes bol jedným z paionských vojakov, ktorí pod velením Asteropaia bojovali po boku Trójanov vo vojne proti Achájcom. V trójskej vojne sa však všetci dočkali, len biednej smrti. Ofelestes umiera v dvadsiatom prvom speve Homérovej Iliady, v ktorom sú Trójania z údolia rieky Skamandros, arény takmer všetkých bojov, opisovaných Homérom, zahnaní Achillom do jej vôd a nemilosrdne zabíjaní. Len čo Achilles usmrtil ich zdatného vodcu Asteropaia, Ofelestes a jeho spolubojovníci už neunikli a po chvíli v rieke Skamandros, bohmi zvanej "Xanthos", plávali ich mŕtve telá.
Hovoria o tom Homérove verše: „"Potom sa rozbehol napadnúť Paionov, výborných jazdcov, ktorí sa povedľa brehu vírivej rieky hneď na útek dali, len čo uvideli, že vodca ich v urputnom boji rukou Achilla násilne zahynul mečom. Potom sa zmocnil Thersilocha a Mydóna, Thrasia rovnako, Ainia, Astypyla, potom Ofelesta a Mnésa. Ešte by Paionov bol viac usmrtil Achilles rýchly, ale ten vírivý Xanthos sa rozhneval na neho, a v ľudskej podobe, sa z hlbinných vírov ozval: Achilles, vynikáš nad chlapmi silou, no vynikáš nad nimi tiež zlými činmi, veď bohovia sami chránia ťa vždycky. Ak už z Diovej vôle, máš všetkých Trójanov zničiť, aspoň ich vyžeň z mojich vôd a na pláni páchaj tie hrôzy, lebo už milé vlny mám plné mŕtvol, a nemá sa kadial valiť môj tok k moru, tak ma mŕtvoly tiesnia, a ty tu len zabíjaš zhubne! Prestaň už, vládca ľudu; bo hrôza ma chytá!..""
Panamerické majstrovstvá v inline hokeji

Panamerické majstrovstvá v inline hokeji je panamerické podujatie národných družstiev v inline hokeji, ktoré je súčasťou Panamerických majstrovstiev v kolieskových športoch. Usporiadava ho Panamerická konfederácia kolieskových športov (CPRS). Organizovali sa iba 3 turnaje, všetky v kategórii mužov. Ten prvý sa uskutočnil v roku 2002, v Kolumbii, a bol to zároveň kvalifikačný turnaj na Panamerické hry 2003.
Belgická kolónia

Belgicko bolo po stáročia pod nadvládou najskôr španielskych Habsburgovcov (1519 - 1713) a potom rakúskych Habsburgovcov (1713 - 1794). Po krátkej nadvláde Francúzska ho Viedenský kongres prisúdil Holandsku (1815 - 1830), samostatný belgický štát vznikol až po Belgickej revolúcii v roku 1830. V tejto dobe však už mali iné európske štáty ekonomicky najperspektívnejšie zámorské oblasti pod svojou sférou vplyvu, Belgicko (rovnako ako Nemecko alebo Taliansko, ktorých novodobá štátnosť tiež vznikla v 19. storočí) teda čelilo tvrdej konkurencii tradičných koloniálnych mocností, najmä Anglicka alebo Francúzska. Belgicko vlastnilo nasledujúce kolónie:
Dánska kolónia

Dánsko je tradičnou koloniálnou veľmocou, v istom zmysle vlastnilo kolónie už od začiatku 13. storočia (Dánske Estónsko ako vazal medzi rokmi 1206 – 1346). V rámci personálnej únie s Nórskom vlastnilo Dánsko aj tradičné nórske dŕžavy: Grónsko, Island, Faerské ostrovy, Shetlandy a Orkneje. Od 16. storočia začínalo Dánsko-Nórsko budovať obchodné stanice, pevnosti a kolónie v Afrike, Karibiku a Indii. Jediným zachovalým pozostatkom dánskej koloniálnej ríše sú dnes Grónsko a Faerské ostrovy (ako dánske autonómne regióny). Dánsku patrili nasledujúce kolónie:
Ako dánske kolónie je ešte možné v istom zmysle považovať Faerské ostrovy, Island a Grónsko (začiatok nadvlády Dánov sa datuje od roku 1380, kedy Nórsko vstúpilo do Kalmarskej únie); Island získal nezávislosť v roku 1918, Faerské ostrovy roku 1948 a Grónsko 1979.
Guercino

Guercino, vlastným menom Giovanni Francesco Barbieri (* 8. február 1591, Cento, Taliansko – † 22. december 1666, Bologna) bol taliansky barokový maliar, jeden z najvýznamnejších predstaviteľov talianskeho baroka, nasledovník Caravaggia. Prezývka "Il Guercino" znamená škuľavý . Maliar skutočne nemal príliš dobrý zrak, ale maľoval obrazy s vynikajúcim použitím svetla a tieňa. Maľoval scény kúpania, náboženské výjavy a portréty.
Philippe de Champaigne

Philippe de Champaigne (* 26. máj 1602, Brusel, Belgicko - † 12. august 1674, Paríž, Francúzsko) bol francúzsky barokový maliar, významný portrétista.
Životopis.
Narodil sa v Brabantskom vojvodstve (na území dnešného Belgicka), v chudobnej rodine. Vyučil sa krajinárom u Jacquesa Fouquièresa.
Roku 1621 odišiel do Paríža. Tu sa stal jeho učiteľom maliarsky majster Nicolas Duchesne. Pod Duchesneovym vedením pracoval spolu s Nicolasom Poussinom na výzdobe Luxemburského paláca. Jeho úspech u dvora bol tak veľký, že na neho Duchesne začal žiarliť a Champaigne sa radšej vrátil do Bruselu. Hneď ako Duchesne zomrel, vrátil sa Champaigne do Paríža a vzal si za manželku Duchesneovu dcéru Charlottu. 
Pracoval potom pre celý rad osobností dvora, pôsobil v službách Márie Medicejskej, kráľa Ľudovíta XIII. aj kardinála Richelieu, pre ktorého pracoval napríklad na výzdobe kardinálskeho paláca. Roku 1648 sa stal jedným zo štrnástich zakladajúcich členov "Académie Royale de Peinture". V neskorších rokoch sa dostal pod vplyv náboženského hnutia jansenistov.
NHL 1981/1982

Sezóna 1981/1982 bola 65. sezóna NHL. New York Islanders zopakoval svoje úspechy z predchádzajúcej sezóny. Opäť získal najviac bodov v základnej časti a po finálovom víťazstve nad Vancouverom Canucks na zápasy tretíkrát po sebe získal Stanley Cup.
Zmeny oproti minulým ročníkom.
Podstatne sa zmenilo rozdelenie tímov do konferencií a divízií. Vychádzalo sa pri ňom z územno-regionálného hľadiska. Tímy z východnejšie položených miest boli zaradené do Konferencie Princa z Walesu. Západnejšie sa nachádzajúce tímy sa stali účastníkmi Konferencie Clarence Campbella.
Aj v play-off o Stanley Cup došlo k nemalým zmenám. V osemfinále a štvrťfinále sa bojovalo v rámci divízií. Štvrťfinále bolo faktickým finále divízie. Víťazi štvrťfinále bojovali v semifinále Stanley Cupu nielen o postup do finále, ale aj o víťazstvo v konferencii. Na rozdiel od minulých ročníkov sa teda držiteľmi konferenčných trofejí nestali tímy, ktoré vo svojich konferenciách získali najviac bodov, ale víťazi semifinále Stanley Cupu. New York Islanders v ňom zdolal Quebec Nordiques na zápasy a získal Prince of Wales Trophy. Vancouver Canucks v boji o Clarence S. Campbell Bowl triumfoval nad Chicagom Black Hawks na zápasy.
Peter Šťastný opäť medzi najlepšími.
Česko-slovenský a slovenský hokejista Peter Šťastný sa aj v tejto sezóne presadil medzi najlepšími jednotlivcami. So 46 gólmi a 93 asistenciami sa stal tretím najproduktívnejším a zároveň druhým najlepšie asistujúcim hráčom základnej časti.
Play-off.
Legenda:
Pieter Brueghel mladší

Pieter Brueghel (či Bruegel) mladší zvaný "pekelný Brueghel" (* 1564, Brusel, Belgicko - † 10. október 1636, Antverpy) bol flámsky maliar na pomedzí renesancie a baroka, syn a pokračovateľ Pietera Bruegela.
Zanechal predovšetkým veľké množstvo kópií obrazov svojho otca, jeho vlastných malieb sa zachovalo málo. Ide predovšetkým o žánrové scény, alebo krajiny oživené ľuďmi.
Kaluža (národná prírodná rezervácia)

Kaluža je národná prírodná rezervácia ev. č. 153 asi 3 km severne od dediny Lesní Albrechtice, miestnej časti obce Březová v okrese Opava. Oblasť spravuje AOPK ČR Správa CHKO Poodří.
Ochrana.
Chránené územie zaberá stráň a návršie po pravej strane údolia rieky Moravice. Predmetom ochrany je ojedinelý prirodzený zmiešaný porast.
V rezervácii sa z významných živočíchov vyskytuje salamandra škvrnitá. Na tunajších prameniskách sa v zmiešanom lese s prevahou buka úspešne reprodukuje. Lokalita je tiež pomerne významná z hľadiska entomologického - vyskytuje sa tu rad chrobákov - roháčik obyčajný, roháčik kovový, roháčik bukový, zlatoň obyčajný, zlatoň hladký, zdobenec zelenavý. Z motýľov sa tu darí napríklad modráčikom krvavcovým alebo ohniváčkom modrolesklým.
Medzi typické rastliny vyskytujúce sa na lokalite alebo v okolí patrí veterník žltuškovitý, deväťsil biely, slezinovka striedavolistá, podbeľ liečivý, deväťsil lekársky alebo veternica hájna. Vzácnejšie tu môžete na skalkách tiež naraziť na ľaliu zlatohlavú. Z ďalších významnejších taxónov tu ešte rastie roztrúsene zubačka deväťlistá.
Lesní Albrechtice

Lesní Albrechtice je dedina, časť obce Březová v okrese Opava. Nachádza sa asi 1,5 km na sever od Březovej. Cez obec prechádza cesta I/57 a cesta II/462. V roku 2009 tu bolo evidovaných 75 adries. V roku 2001 tu trvalo žilo 207 obyvateľov.
Lesní Albrechtice je tiež názov katastrálneho územia o rozlohe 19,75 km2.
Gručovice

Gručovice () je malá dedina, časť obce Březová v okrese Opava. Nachádza sa asi 2 km na juh od Březovej. V roku 2009 tu bolo evidovaných 50 adries. V roku 2001 tu trvalo žilo 99 obyvateľov.
Gručovice je tiež názov katastrálneho územia o rozlohe 4,07 km2.
Jančí

Jančí () je dedina, časť obce Březová v okrese Opava. Nachádza sa asi 3 km na juh od Březovej. V roku 2009 tu bolo evidovaných 59 adries. V roku 2001 tu trvalo žilo 143 obyvateľov.
V tejto obci žili Jan Vícha a František Noga.
Jančí je tiež názov katastrálneho územia o rozlohe 5,44 km2.
NHL 1982/1983

Sezóna 1982/1983 bola 66. sezóna NHL. Najviac bodov v základnej časti získal Boston Bruins. New York Islanders aj napriek tomu, že v základnej časti skončil spomedzi všetkých účastníkkov až ako šiesty najúspešnejší, v Stanley Cupe zavŕšil svoju štvoročnú víťaznú cestu. Vo finále zdolal Edmonton Oilers na zápasy. Pre Edmonton to bol odrazový mostík k budúcim úspechom, keď v siedmich nasledujúcich ročníkoch triumfoval päťkrát.
New Jersey Devils novým účastníkom.
Novým tímom v súťaži sa stalo New Jersey Devils, ktoré získalo účastnícke práva po zaniknutom Colorado Rockies. Bolo to posledné sťahovanie klubu až do roku 1993.
Hralo sa rovnakým systémom ako pred rokom. New York Islanders v semifinále zvíťazil New York Islanders nad Boston Bruins na zápasy a získal trofej za víťazstvo v Konferencii Princa z Walesu. Edmonton Oilers zdolal Chicago Black Hawks na zápasy, za čo obdržal trofej za víťazstvo v Campbellovej konferencii.
Peter Šťastný opäť medzi najlepšími.
Meno Česko-slovenského a slovenského hokejistu Petra Šťastného, ktorý v roku 1980 emigroval z ČSSR, sa tretíkrát po sebe objavilo medzi najlepšími jednotlivcami. So 47 gólmi a 77 asistenciami v základnej časti si v tabuľke produktivity oproti sezóne 1981/82 prilepšil o jedno miesto a skončil druhý za Waynom Gretzkym. Stal sa zároveň tretím najlepším nahrávačom a v tabuľke strelcov skončil bezprostredne za desiatkou najlepšíéch.
Leskovec (Březová)

Leskovec je dedina, časť obce Březová v okrese Opava. Nachádza sa asi 2,5 km na východ od Březovej. V roku 2009 tu bolo evidovaných 111 adries. V roku 2001 tu trvalo žilo 271 obyvateľov.
Leskovec leží v katastrálnom území Leskovec u Vítkova o rozlohe 4,71 km2.
Smash Mouth

Smash Mouth je americká rocková skupina z mesta San José v Kalifornii. Skupina vznikla v roku 1994 a jej zakladajúcimi členmi boli Steve Harwell (vokály), Kevin Coleman (bicie), Greg Camp (gitara) a Paul De Lisle (basová gitara). Skupina je známa skladbami ako „Walkin’ on the Sun“ (1997) a „All Star“ (1999). V roku 2001 vytvorila coververziu hitu „I’m a Believer“ od skupiny The Monkees. Táto coververzia sa spolu s ich skladbou „All Star“ objavila vo filme "Shrek" a bola aj zaradená do ich albumu "Smash Mouth".
Live and Let Die (singel)

„Live and Let Die“ je úvodná skladba filmu "Žiť a nechať zomrieť" zo série filmov James Bond. Napísali ju Paul a Linda McCartney pre skupinu Wings. Je to jedna z ich najznámejších skladieb, pričom dosiahla 2. miesto v americkom rebríčku "Billboard" Hot 100 a 9. miesto v britskom rebríčku UK Singles Chart.
Medzi najznámejšie cover verzie patrí tá od americkej hard rockovej skupiny Guns N’ Roses. Obe, aj originálna verzia aj cover verzia od Guns N’ Roses boli nominované na cenu Grammy.
Verzia Guns N’ Roses.
Skladba „Live and Let Die“ bola vydaná ako druhý singel z albumu "Use Your Illusion I". Hudobné video bolo natočené v novembri 1991 a ukazuje skupinu hrajúcu na pódiu spolu s ukážkou starých obrázkov. V americkom rebríčku Mainstream Rock Tracks obsadil 20. miesto. V roku 1993 bola skladba nominovaná na cenu Grammy v kategórii Best Hard Rock Performance.
Valach (prírodná rezervácia)

Valach je prírodná rezervácia ev. č. 487 približne 4 km severozápadne od obce Březová v okrese Opava, blízko dediny Jelenice, jednej z miestnych častí mesta Vítkov. Chránené územie zaberá svah po pravej strane údolia rieky Moravice. Oblasť spravuje Agentúra ochrany prírody a krajiny ČR.
Ochrana.
Predmetom ochrany je porast charakteristický pre doliny potokov a najmä bučiny rastúce na príkrych svahoch nad údolím rieky Moravice
GDDR3

GDDR3 (Graphic Double Data Rate 3) je špecifická technológia typu pamäte u grafických kariet, vyvinutá firmou ATI Technologies v spolupráci s JEDEC.
Má veľmi podobný technický základ s DDR2, ale požiadavky na spotrebu energie sa trochu znížili, čo umožňovalo vyšší výkon pamäťových modulov a zjednodušenie chladiacich systémov. Na rozdiel od DDR2, taktiež používaná na grafických kartách, GDDR3 nesúvisí so špecifikáciou JEDEC DDR3.
Vnútri má zakončenie, vďaka čomu je vhodnejšia pre spoluprácu s GPU. Pre vyšší výkon pamäť prenáša 4 dátové bity na pin v 1 hodinovom cykle.
GDDR4

GDDR4 ("Graphic Double Data Rate 4") je typ pamäte navrhnutej špeciálne pre GPU namiesto DDR. Využíva 4 bity za 1 takt (podobne ako GDDR3) a vďaka tomu pri frekvencii napr. 1 GHz je efektívna frekvencia 4 GHz. Čipy začala produkovať firma Samsung v roku 2006. Oproti jeho predchodcovi GDDR3 mali ale vyššiu latenciu pri malom zvýšení frekvencií. Kvôli tomu sa medzi výrobcami moc neuchytili a radšej prešli priamo na jeho nástupcu GDDR5.
Pamäťové čipy sú letované na niektoré grafickej karty Radeon X1000 a HD 2000.
SIMM

SIMM je skratka z anglického single in-line memory module a označuje jednoduchý obvod slúžiaci k inštalácii operačnej pamäte (RAM) do počítača, prípadne iného zariadenia.
Zmysel SIMM.
Operačná pamäť PC je spojená s procesorom pomocou dátovej zbernice. Táto zbernica má danú dátovú šírku - v prípade PC, ktoré využívali SIMM moduly to bolo najčastejšie 32 bitov. Šírka dátovej zbernice a pripojenej operačnej pamäte musí byť rovnaká. Operačná pamäť je realizovaná pomocou pamäťových čipov. Tieto čipy však majú rôznu dátovú šírku (veľmi často 1, 4 alebo 8 bitov). Pre pripojenie pamäte k dátovej zbernici by teda bolo potreba veľkého množstva jednotlivých čipov a išlo by o nepraktickú záležitosť. Preto boli jednotlivé čipy pripájané na doštičku s danou dátovou šírkou a štandardným konektorom.
DDR4 SDRAM

Operačné pamäte DDR4 SDRAM (Double Data Rate 4 Synchronous Dynamic Random Access Memory) sú priamym nástupcom typu DDR3. Dnes najpoužívanejší typ RAM.
Vývoj.
JEDEC začal na novom type pracovať už v roku 2005. Finálna špecifikácia bola uverejnená v septembri roku 2012. V rokoch 2015 a 2016 získali väčšinový podiel na trhu a nahradili tak DDR3. Koniec éry DDR4 sa očakáva okolo roku 2020 (kde sa počíta dokonca so 128GB modulmi).
Parametre.
Architektúrou sú pamäte rovnaké už od 70. rokov, stále ide o typ DRAM. Ako už vždy u nových typov DDR RAM, nie je mechanicky kompatibilný s predchádzajúcimi typmi. Tzv. zámok je opäť posunutý, aby nedošlo k nekompatibilnému zapojeniu. Prevádzkové napätie sa znížilo na 1,05 - 1,2 V. Počíta sa opäť s vyššími frekvenciami a teda aj s väčšou prenosovou rýchlosťou (1,6 - 3,2 GT/s). Časovanie sa zvýši na minimálne CL12.
Čipy by mali byť vytvorené 20nm štruktúrou. Architektúra umožní jednoduchšiu komunikáciu s PCI zbernicami. Zároveň bude pamäť osadená viac pinmi (DIMM - 284 a u SO-DIMM - 256), ktoré budú iba 0,85 mm široké. Viacvrstvový plošný spoj tiež vytvorí o 0,2 mm hrubší modul.
Zmenšenie štruktúry umožní teda vyššie frekvencie, ale aj nižšie energetické nároky (až o 40% nižšia spotreba).
Slovenský športovec storočia

Slovenský športovec storočia bola športová anketa, ktorú zorganizoval v roku 2000 Slovenský olympijský výbor v spolupráci s "Klubom športových redaktorov", na základe hlasovania čitateľov denníka "Šport" a odbornej poroty bol vyhlásené poradie „najlepších slovenských športovcov 20. storočia“. 
Hlasovanie.
Do prvej fázy ankety sa zapojilo 4 881 čitateľov denníka Šport, hlasy dostalo celkove 366 športovcov. Dvadsať šesť mien s najvyšším počtom hlasov postúpilo do finálového kola, v ktorom 15-členná porota zložená z novinárov a zástupcov Slovenského olympijského výboru vybrala desiatku najlepších a podľa vopred určených kritérií určila poradie v ankete. Vyhlásenie výsledkov ankety sa uskutočnilo 21. decembra 2000 na slávnostnom galavečere v koncertnej sieni Slovenského rozhlasu. "Slovenským športovcom storočia" sa stal krasokorčuliar Ondrej Nepela, olympijský víťaz zo Sappora 1972, trojnásobný majster sveta a päťnásobný majster Európy. Na druhom mieste skončil Anton Tkáč, olympijský víťaz 1976 a trojnásobný majster sveta v cyklistickom šprinte, tretiu priečku obsadil legendárny hokejový brankár Vladimír Dzurilla, držiteľ troch olympijských medailí a troch titulov majstrov sveta. 
Ďalší Športovci storočia.
V roku 2000 vyhlasovali viaceré športové zväzy najlepších športovcov 20. storočia v jednotlivých športových odvetviach.
Basketbalisti storočia:
Hádzanári storočia:
Cyklista storočia:
Futbalista storočia:
Hokejista storočia:
GeForce 400

GeForce 400 je jedenásta generácia grafických kariet od spoločnosti NVIDIA. Táto séria kariet je založená na architektúre unifikovaných shaderov, ktoré sú oproti skorším čiastočne prerobené pre GPGPU výpočty a vyšší výkon v počítačových hrách. Prvé jadro GF100 bolo predstavené v Q1 2010, nasledovalo GF104 v Q3 2010. Novo bola pridaná podpora DirectX 10, Shader model 5, OpenGL 4.1 a OpenCL 1.1
Popis.
Rad GeForce 400 stavia na inovovanej architektúre Fermi, ktorá okrem štandardných výpočtov je aj pre použitie v GPGPU prostredí. Preto obsahuje podporu EC pamäte, L2 cache a ďalšie. Rad obsahuje 4 jadrá GF100, GF104, GF106 a GF108 (október 2010) a obe sú vyrábané 40 nm procesom u TSMC.
Celephaïs

"Celephaïs" (česky vyšlo ako "Celephais") je poviedka amerického spisovateľa Howarda P. Lovecrafta, ktorú napísal na začiatku novembra 1920 a prvýkrát publikoval v máji 1922 v magazíne "Rainbow".
Názov odkazuje na fiktívne mesto, ktoré sa neskôr objavuje v Lovecraftovom „Snovom cykle“, vrátane jeho románu "The Dream-Quest of Unknown Kadath" z roku 1926.
Inšpirácia.
Podobne ako mnohé poviedky H. P. Lovecrafta, aj "Celephaïs" bola inšpirovaná snom, ktorý si zapísal do svojho zápisníka ako "Dream of flying over city".
Dej je podobný príbehu od Lorda Dunsanyho, "The Coronation of Mr. Thomas Shap" v "The Book of Wonder", v ktorej sa hlavná postava viac a viac ponára do svojho fiktívneho kráľovstva Larkar, začne zanedbávať obchod a každodenné rutinné činnosti a nakoniec skončí v blázinci. Obraz koní padajúcich z okraja útesu by mohol pochádzať z diela "A Horseman in the Sky" od Bierceho z roku 1891.
Synopsa.
Celephaïs bolo mesto, ktoré vo svojich snoch navštevoval hlavný hrdina poviedky, známy ako Kuranes. V realite sa tak nevolal; žil v Londýne ako posledný svojho rodu, nepochopený a chudobný spisovateľ, hľadajúci krásu v snoch. O tomto meste sa mu raz snívalo ako dieťaťu, a odvtedy sa 40 rokov snažil v snoch opäť doň dostať. Mesto leží na pobreží v údolí Ooth-Nargai, za Tanarijskými pohorím a horou Aran. V poviedke je pomerne podrobne popísané, charakteristické je preň, že v ňom neplynie čas. Vo svojich snoch zažije Kuranes cestu do oblačného mesta Serannian, no opäť cestu do mesta stratí. Hľadanie ho v snoch zavedie na mnohé podivné miesta, vrátane plošiny Leng. Realite venuje pozornosť čoraz menej a využíva hašiš, aby sa rýchlejšie a hlbšie ponoril do svojich snových vízií. Nakoniec minie na drogy všetky peniaze a vyhodia ho na ulicu. Tam po bezcieľnom túlaní narazí na skupinu rytierov, ktorá ho cestou časom a priestorom odvedie do mesta Celephais, kde sa stal naveky jeho vládcom. V reálnom svete zostalo len telo utopeného tuláka, vyplaveného na pobrežie v blízkosti sídla jeho predkov.
V poviedke "The Dream-Quest of Unknown Kadath" Kuranesa navštívi Randolph Carter, pričom zisťuje, že veľký rojko tak smúti za svojim rodným Cornwallom, že si vysnil časti Celephaïs, pripomínajúce krajinu jeho detstva. Kuranes radí Carterovi pri jeho pátraním po vlastnom snovom meste, aby bol opatrný v tom, čo si praje, pretože sa mu toho môže dostať.
Mesto.
Celephaïs je opisované ako mesto ležiace v údolí Ooth-Nargai vedľa Cenerianského mora. Jeho najpozoruhodnejšou vlastnosťou je to, že je neovplyvnené časom, nestarne a nerozpadáva sa; osoba, ktorá ho opustí a vráti sa späť o mnoho rokov neskôr zistí, že sa v ňom nič nezmenilo.
Dôležité orientačné body v Celephaïs sú tyrkysový chrám Nath-Horthath a Cesta stĺpov. Neďaleko sa čnie zasnežený vrchol Mount Aran, ktorého úbočia sú porastené ginkgom.
Galéry z mestského prístavu sa plavia do všetkých miest v Dreamlands, ale najmä do hmlového kráľovstva Serannian.
Letov

Letov je v súčasnej dobe český a predtým česko-slovenský výrobca lietadiel v Letňanoch.
História.
Vznik.
Spoločnosť s názvom Továrna na letadla, skrátene Letov založilo ministerstvo obrany ČSR v roku 1918. Jej primárnym cieľom bola výroba lietadiel pre armádu na obranu vzdušného priestoru novovzniknutého štátu. Medzi vedľajšie úlohy patrila aj oprava a úprava trofejných lietadiel z prvej svetovej vojny.
Firma v roku 1921 predstavila svoj prvý stroj, Letov Š-1, ktorého konštruktérom bol Alois Šmolík. Bola to prvá sériovo vyrábaná česko-slovenská stíhačka, ktorá dokázala obstáť aj v medzinárodnej konkurencií. Vyrábal sa tu aj licenčný Hansa-Brandenburg B.I, ktorý bol značený ako Š-10. Továreň zo začiatku vyrábala lietadlá hlavne pre česko-slovenskú armádu. Boli to hlavne už spomínaná stíhačka Š-1, jednoplošník Š-3 a viacúčelová stíhačka Š-16.
Prvým exportne úspešným typom bol bombardovací Š-28 a jeho neskorší variant Š-328, ktorý sa používal až do druhej svetovej vojny. Stroje pre civilné letectvo boli Š-19 a Š-32.
Šmolík navrhol celkom 36 typov lietadiel, z ktorých sa 18 sériovo vyrábalo. Navrhol aj bombardér Š-50, ktorý bol Šmolíkovým posledným strojom. Bol predstavený v roku 1937, avšak nestihol sa dostať do sériovej výroby. Šmolík bol šéfkonštruktérom až do úplného prevzatia firmy nacistami v roku 1939.
Druhá svetová vojna.
Po tom čo sa rozpadla ČSR začali nacisti využívať továreň na výrobu a hlavne opravu lietadiel nemeckej Luftwaffe pod koncernom Junkers. Počas vojny sa tu opravovali aj legendárne nemecké Messerschmitty Bf 109.
Povojnové obdobie.
Po vojne sa začalo opäť vyrábať, avšak továreň bola premenovaná na Rudý Letov. Prvým vyrábaným typom bol cvičný Letov L-290 Orel, ktorého konštrukcia vychádzala z nemeckého Junkers Ju 290. Z koncepcie Heinklu He-219 tu boli vyrábané LB-79 a z typu Arado Ar 96 bol vyrábaný C2-A/B. Továreň sa tiež zaoberala výrobou vetroňov. Vyrábal sa tu napríklad Letov LF-107 Luňák.
Na základe medzinárodných zmlúv tu boli vyrábané aj diely do lietadiel MiG-15 a neskôr MiG-19 a MiG-21. Boli vyvinuté aj moderné vetrone Letov 21 a 22. V roku 1967 boli všetky továrne v Česko-Slovensku združené do jedného koncernu s generálnym riaditeľstvom v Letňanoch. Preto sa tu v spolupráci s firmou Aero vyrábali súčasti a neskôr aj celé lietadlá L-29 Delfín a L-39 Albatros.
Súčasnosť.
Po páde komunistického režimu a počiatočných problémoch s uplatnením sa na medzinárodných trhoch spoločnosť začala vyrábať súčasti lietadiel pre väčšie letecké spoločnosti, napríklad Airbus.
23. októbra 1997 prevzala väčšinu podniku spoločnosť Aero Vodochody aj so všetkými 227 zamestnancami a bola premenovaná na Letov letecká výroba a. s. Od 1. júla 2000 prevzala spoločnosť francúzska firma Latecoere. Od 1. januára 2014 sa zmenil názov spoločnosti na Latecoere Czech republic s.r.o.
Aerób

Aerób alebo aeróbny organizmus je druh organizmu, ktorý k životu nevyhnutne potrebuje kyslík (na Zemi obvykle viac ako 10%). Termín bol zavedený zakladateľom mikrobiológie, francúzskym lekárom Louisom Pasteurom. Na planéte Zem je veľká väčšina živých organizmov striktne aeróbna (rastie len v prítomnosti kyslíka) alebo fakultatívne aeróbna (môžu prežívať aj pri neprítomnosti kyslíka, viac sa im však darí pri jeho prítomnosti). Niektoré organizmy sú mikroaerofilné (sú anaeróbne, ale znesú malé množstvo kyslíka). Tieto organizmy využívajú kyslík predovšetkým na dýchanie.
Schopnosť organizmov existovať v prostredí bohatom na kyslík a využívať ho k tvorbe energie sa označuje ako "aerobióza" alebo "oxybióza".
Ace of Spades

„Ace of Spades“ je skladba anglickej rockovej skupiny Motörhead vydaná v roku 1980 ako singel z albumu "Ace of Spades". Skladba sa udržala 12 týždňov v britskom rebríčku UK Singles Chart, pričom najvyššou pozíciou bolo 15. miesto. Skladba je považovaná za hymnu skupiny Motörhead, pričom v roku 2005 bola časopisom "Q magazine" zaradená na 27. miesto v zozname 100 Greatest Guitar Tracks a zároveň poznamenal "This song has an intro which wouldn't be out of place ushering in the end of the world." V roku 2009 bola hudobnou stanicou VH1 nazvaná desiatou najlepšou hard rockovou skladbou všetkých čias. V roku 2014 ju časopis "NME" zaradil na 155. miesto v zozname The 500 Greatest Songs of All Time.
V roku 1988 bola nahraná koncertná verzia skladby, vydaná na 7" vinyle. Táto verzia sa objavila na ich koncertnom albume "No Sleep at All", ktorý bol nahraný na koncerte Giants of Rock Festival v meste Hämeenlinna vo Fínsku dňa 2. júla 1988.
Aerobus

Aerobus môže byť:
Aerobus (lietadlo)

Aerobus je označenie veľkokapacitného lietadla na prevoz pasažierov. Obvykle je určené na stredné až dlhé vzdialenosti. K typickým zástupcom patria napr. Airbus A330 a Airbus A380, či Boeing 777.
Aerobus (lanovka)

Aerobus je lanovka premávajúca v nemeckom meste Mannheim. Do prevádzky bola táto 3 km vysutá trať uvedená v roku 1975. Je prevádzkovaná ako súčasť mestskej hromadnej dopravy a vozne sa na nej pohybujú rýchlosťou až 60 km/hod.
Panamerická konfederácia kolieskových športov

Panamerická konfederácia kolieskových športov (, skr. CPRS) je panamerická športová organizácia, ktorá združuje národné zväzy v športoch na inline a kolieskových korčuliach. Jej členmi je v súčasnosti 28 národných zväzov. CPRS je členom svetovej korčuliarskej federácieMedzinárodná federácia kolieskových športov (FIRS). Okrem toho je členom Panamerickej športovej organizácie (ODEPA) a Panamerickej asociácie športových konfederácií (ACODEPA). Na čele CPRS stojí Kolumbijčan Carlos Orlando Ferreira, ktorý je zároveň aj viceprezidentom FIRS. Subkontinentálnym členom CPRS je Juhoamerická konfederácia kolieskových športov, ktorá sa zastrešuje kolieskové športy na juhoamerickom kontinente.
CPRS vznikla v roku 1977, vtedy pod názvom "Confederación Panamericana de Patinaje". Od roku 1979 usporadúva multišportové podujatie vo viacerých kolieskových športochPanamerické majstrovstvá v kolieskových športoch, ktoré ale neorganizuje pravidelne. Prvé podujatie sa uskutočnilo v Argentíne.
CPRS zastrešuje nasledovné športy na kolieskových a inline korčuliach:
Jelenice (Vítkov)

Jelenice () je malá dedina, časť mesta Vítkov v okrese Opava. Nachádza sa asi 6,5 km na severovýchod od Vítkova. V roku 2009 tu bolo evidovaných 30 adries. V roku 2001 tu trvalo žilo 96 obyvateľov.
Jelenice je tiež názov katastrálneho územia o rozlohe 2,47 km2. Kataster Jelenice s ostatnými časťami mesta Vítkov územne nesúvisí, lebo je oddelený medziľahlou obcou Větřkovice.
Klokočov (Vítkov)

Klokočov () je dedina, časť mesta Vítkov v okrese Opava. Nachádza sa asi 3,5 km na juhozápad od Vítkova. Prechádza tadiaľ železničná trať Suchdol nad Odrou - Budišov nad Budišovkou. V roku 2009 tu bolo evidovaných 198 adries. V roku 2001 tu trvalo žilo 531 obyvateľov.
Klokočov leží v katastrálnom území Klokočov u Vítkova o rozlohe 15,79 km2.
História.
Prvá písomná zmienka o obci pochádza z roku 1377.
Ministerstvo vnútra Českej republiky

Ministerstvo vnútra Českej republiky je ústredný orgán štátnej správy pre vnútorné záležitosti.
Ministerstvo bolo zriadené zákonom č. 2/1969 Zb., o zriadení ministerstiev a iných ústredných orgánov štátnej správy Českej republiky. Tento kompetenčný zákon (v znení neskorších predpisov) vymedzuje základnú pôsobnosť ministerstva.
V roku 2010 obdržalo ministerstvo negatívnu Cenu pre Veľkého brata v kategórii "Najväčší úradný sliedil" za bojkotovanie prípravy legislatívy, ktorá by mohla zlepšiť ochranu osobných údajov pri využívaní kamerových systémov, odposluchov a databáz DNA.
Oblasti pôsobnosti.
Ministerstvo vnútra je ústredným orgánom štátnej správy pre:
Ministerstvo:
Marek Jurek

Marek Jurek (* 28. jún 1960, Gorzów Wielkopolski) je poľský konzervatívny politik, predseda politickej strany Pravica Poľskej Republiky, poslanec I., IV. a V. funkčného obdobia Sejmu (v V. funkčnom období bol v rokoch 2005-2007 aj predsedou Sejmu). Od roku 2014 zastáva funkciu europoslanca a je členom frakcie Európskich konzervatívcov a reformistov.
Lhotka (Vítkov)

Lhotka je malá dedina, časť mesta Vítkov v okrese Opava. Nachádza sa asi 3 km na severozápad od Vítkova. V roku 2009 tu bolo evidovaných 36 adries. V roku 2001 tu trvalo žilo 71 obyvateľov.
Lhotka leží v katastrálnom území Lhotka u Vítkova o rozlohe 3,52km2.
História.
Prvá písomná zmienka o obci pochádza z roku 1377.
Ať žijí duchové!

Ať žijí duchové je rodinná filmová rozprávka, nakrútená režisérom Oldřichom Lipským v roku 1977 podľa námetu Dalibora Pokorného. Film sa natáčal na zrúcanine hradu Krakovec a v jeho okolí.
Dej.
Partia detí z blízkej obce by potrebovala svoju vlastnú klubovňu a preto si vyberie pre svoj zámer tunajší opustený hrad Brtník, na ktorom straší starý rytier (Jiří Sovák) a jeho dcéra Leontínka (Dana Vávrová). Najskôr sú proti aj miestni radní, avšak deti ich nakoniec prehovoria, aj s pomocou rytiera Brtníka a ďalších nadprirodzených bytostí (trpaslíkov). Jeho dcéra Leontýnka v závere príbehu zlomí svoje strašidelné prekliatie a stane sa opäť človekom.
José de Ribera

José de Ribera (* 12. január 1591, Játiva, Španielsko - † 2. september 1652, Neapol, Taliansko) bol španielsky barokový maliar pôsobiaci na kráľovskom dvore.
Život.
V mladosti odišiel študovať renesančných majstrov do Talianska. Pre svoju drobnú postavu tu dostal prezývku "Lo Spagnoletto" (malý Španiel). Keď precestoval horné Taliansko, usadil sa natrvalo v Neapole, kde sa stal dvorným maliarom a bol zahŕňaný zákazkami. Pre nedostatok času viedol dielňu, kde pracovali jeho talianski, flámski a španielski pomocníci. V Neapole ho dvakrát navštívil súdobý španielsky majster, Diego Velázquez. 
Ribera bol hlavným predstaviteľom caravaggiovského naturalizmu v Taliansku. Vyberal si s obľubou námety umučenia, kde mohol uplatniť expresívne gestá a mimiku, podrobné podanie drastických podrobností a dramatické protiklady svetla a tieňov.
V strednom období preduševňoval výraz a zosvetľoval kolorit, aby v neskorých dielach dosiahol pokojnú vyrovnanosť. Ribera bol činným najmä v rokoch 1620-1630 aj ako grafik. Jeho umenie ovplyvnilo súdobe maliarstvo v Španielsku aj Neapole. K jeho žiakom patril okrem iného L. Giordano.
Panamerické majstrovstvá v inline hokeji 2002

Panamerické majstrovstvá v inline hokeji 2002 boli prvé Panamerické majstrovstvá v inline hokeji, ktoré organizuje Panamerická konfederácia kolieskových športov (CPRS). Boli súčasťou "5. Panamerických majstrovstiev v kolieskových športoch 2002". Konali sa v meste Cartagena, v Kolumbii od 15.19. mája 2002, za účasti 7 mužských tímov. Pôvodne sa malo na turnaji predstaviiť aj družstvo . Zápasy sa hrali v aréne Coliseo Cubierto Base Naval.Turnaj sa skladal iba z jednej sedmčlennej skupiny bez nasledovných zápasov play-off. Titul získalo družstvo , ktoré zvíťazilo vo všetkých stretnutiach. Bronzová skončila .
Tento turnaj zároveň slúžil ako kvalifikácia na Panamerické hry 2003, ktoré hostilo Santo Domingo. Kvalifikovali sa na ne 4 najlepšie družstvá.
Come as You Are

„Come as You Are“ je skladba americkej rockovej skupiny Nirvana, ktorú napísal frontman Kurt Cobain. Vydaná bola ako druhý singel z druhého štúdiového albumu "Nevermind" v roku 1992. Skladba bola ich druhým hitom v prvej štyridsiatke a takisto druhým hitom v prvej desiatke v Spojenom kráľovstve. V americkom rebríčku Billboard Hot 100 obsadila 32. miesto a v britskom rebríčku UK Singles Chart obsadila 9. miesto.
V roku 1999 bola skladba zvolená na 49. miesto v zozname "100 Greatest Rock Tracks Ever!" časopisu "Kerrang!".